数

数是一类用作计算、表示数量或用作量度个交关抽象个概念，是比较同类别或者属性一色一样个东西个等级用简单符号记录下来个形式。代表数个木牢牢符号，包括数字呐、计算符号呐全部叫记数系统。啦哈生活当中，数一般窝起来出现啦哈标记（比方窝公路、电话搭门牌号数）、序列个指标（普通话叫序列号）搭通讯号数（ISBN）高头。啦哈数学里向，数的定义延伸到包含像分数呐、负数呐、无理数搭复数个种交关抽象个概念。

 扩展过程 
一开始个辰光人们只觉得一类别个数是数，后赛来随着需要，慢慢教把数个概念扩大的嘞；比方窝毕达哥拉斯认为，数一定要好用整数同道整数个比表示出来个，后赛来发觉无理数不好像噶套表示滴，引出得第一毛“数学危机”，但人接受无理数个存在，令数个概念得到得扩展。

 算术运算 
数个算术运算（加减乘除）啦哈抽象代数举个数学分支里向被人家广义化变成得抽象个数字体系，比方窝群、环 (代数)搭体个种滴定义。